Lunastus (teologia)

Lunastus on Raamatussa esiintyvä teologinen termi, jolla tarkoitetaan ihmisten vapaaksi ostamista pahan vallasta.

Lunastus kristinuskossa

Kristillisessä teologiassa lunastus tarkoittaa vapautusta synnin vallasta. Apostoli Paavalin kirjoituksissa se on keskeinen termi, jolla hän selittää Jeesuksen Kristuksen kuoleman pelastavaa vaikutusta.Leon Morris, 'Redemption' Dictionary of Paul and his Letters. InterVarsity Press 1993. Sivu 784 Uudessa testamentissa sanaa lunastus käytetään tarkoittamaan sekä vapautumista synnin vallasta että vapautumista konkreettisesta orjuudesta. Kyseessä on siis teologinen metafora, jonka mukaan Jeesus maksoi kuolemallaan lunastusmaksun vapauttaakseen kristityt synnin ja kuoleman orjuudesta.  Protestanttisten kirkkojen piirissä ei kuitenkaan useimmiten kannateta Origeneen oppia, jonka mukaan Jumala olisi ostanut ihmisen Saatanalta Jeesuksen kuoleman avulla. Wayne Grudem, Systematic Theology: An Introduction to Biblical Doctrine. InterVarsity Press 1994. Sivu 580

Katso myös
 Pelastus
 Sovitus

Lähteet

Luokka:Kristilliset käsitteet
Luokka:Kristillinen teologia